钦定古今图书集成/历象汇编/庶征典/第091卷 > 元
## 钦定古今图书集成/历象汇编/庶征典/第091卷 > 元

### 世祖中统元年旱

按《元史世祖本纪》不载。　按《续文献通考》，中统元年，
泽州、潞州旱。

中统三年，旱。

按《元史世祖本纪》。不载。　按《五行志》，三年五月，滨、棣
二州旱。

中统四年，旱。

按《元史世祖本纪》，“四年八月，彰德路及洺、磁二州旱，
免彰德今岁田租之半，洺磁十之六。壬申，真定路旱。”

按：《五行志》：“四年八月，真定郡及洺、磁等州旱。”

### 至元元年旱

按《元史世祖本纪》：“至元元年四月壬子，东平、太原、平
阳旱，分遣西僧祈雨。”

至元二年，旱。

按：《元史世祖本纪》：“二年，西京、北京、益都、真定、东平、顺
德、河间、徐、宿、邳旱。”

至元三年，旱。

按：《元史世祖本纪》：“三年，京兆、凤翔旱。”

至元四年，旱。

按《元史世祖本纪》。“四年顺天束鹿县旱，免其租。”
按《续文献通考》。“四年秋八月，邵武大旱。”

至元五年，旱。

按：《元史世祖本纪》：“五年，京兆大旱。”

按：《续文献通考》：“五年，真定旱。”

至元六年，旱。

按《元史世祖本纪》：“六年六月癸巳，敕真定等路旱，其
代输筑城役夫户赋悉免之。九月壬戌，丰州云内东
胜旱，免其租赋。十月丁亥，广平路旱。”

至元七年，旱。

按《元史世祖本纪》：“七年三月戊午，益都、登、莱旱，诏减
其今年包银之半。七月，山东诸路旱，免军户田租。十
月，以南京、河南两路旱，减今年差赋十之六。”

至元八年，旱。

按《元史世祖本纪》。不载。　按《五行志》。八年四月，蔚州
灵仙、广灵二县旱。

至元九年，旱。

按《元史世祖本纪》。不载。　按《五行志》。九年六月。“高丽
旱。”

至元十二年，旱。

按《元史世祖本纪》：“十二年，卫辉、太原等路旱，河间霖
雨伤稼，凡赈米三千七百四十八石，粟二万四千二
百六石。”

至元十三年，旱。

按：《元史世祖本纪》：“十三年，平阳路旱，免今年田租。”
至元十四年，旱。

按《元史世祖本纪》：“十四年五月辛亥，以河南、山东旱，
除河泊课，听民自渔。”

至元十五年，旱。

按《元史世祖本纪》：“十五年四月，命行中书省左丞夏
贵等，分道抚治军民，检核钱谷，察郡县被旱灾甚者，
吏廉能者举以闻。是岁，西京、奉圣州及彰德等处水
旱，民饥，赈米八万八百九十石，粟三万六千四十石，
钞二万四千八百八十锭。”

至元十六年，旱。

按《元史世祖本纪》：“十六年七月，以赵州等处旱，减今
年租三千一百八十一石。”是岁，保定等二十馀路旱。
至元十七年旱。

按：《元史世祖本纪》：“十七年八月，大都、北京、怀孟、保定、
南京、许州、平阳旱。”

至元十八年，旱。

按《元史世祖本纪》。“十八年，平阳路松山县旱，免今年
租。”　按《五行志》：十八年二月，广宁、北京、大定州旱。
至元十九年旱。

按《元史世祖本纪》：“十九年八月辛亥，真定以南旱，民
多流徙。”

至元二十年，旱。

按《元史世祖本纪》：二十年正月“壬申，御史台言，燕南、
山东、河北，去年旱灾，按察司已尝阅视，而中书不为
奏免，民何以堪，请权停税粮。”制曰：“可至元二十二年旱。

按《元史世祖本纪》：二十二年五月“戊寅，广平、汴梁、钧
郑旱。戊戌，汴梁怀孟、濮州、东昌、广平、平阳、彰德、卫辉
旱。”

至元二十三年，旱。

按《元史世祖本纪》：“二十三年五月甲戌，汴梁旱。癸巳，
京畿旱。十一月，平滦、太原、汴梁水旱为灾，免民租二
万五千六百石有奇。”

至元二十四年，旱。

按：《元史世祖本纪》：“二十四年，平阳春旱，二麦枯死，秋
种不入土。”

至元二十五年，旱。

按《元史世祖本纪》：二十五年“二月甲戌，盖州旱，民饥，
蠲其租四千七百石。四月丙辰，莱县、蒲台旱饥，出米
下其值赈之。九月癸未，甘州旱饥，免逋税四千四百
石。”　按《五行志》：二十五年，东平路须城等六县，安西
路商、耀、干、华等十六州，旱。

至元二十六年，旱。

按《元史世祖本纪》。二十六年六月。桂阳路寇乱水旱。
下其估粜米八千七百二十石以赈之。　按《五行志》。
二十六年。绛州大旱。

至元二十七年，旱。

按《元史世祖本纪》，“二十七年四月，平山、真定、枣强三
县旱，免其租。秋七月，沧州乐陵旱，免田租三万三百
五十六石。”

至元二十九年，旱。

按《元史世祖本纪》：二十九年二月“壬辰，山东廉访司
申，棣州境内春旱。六月丙子，太宁路惠州连年旱涝。”
至元三十年旱。

按：《元史世祖本纪》：“三十年，真定宁晋等处旱灾。”

### 成宗元贞元年旱

按《元史成宗本纪》：“元贞元年六月，巩昌、环州、庆阳、延
安、安西旱。七月，太原、平阳、安丰、河间等路旱。八月，汴
梁、安西、真定等路旱。九月戊戌，高邮府、泗州、贺州旱。”

按：《五行志》：“元年六月，环州、葭州及咸宁伏羌通渭。”

等县旱。七月，河间肃宁、乐寿二县旱。泗州、贺州旱。
元贞二年旱。

按《元史成宗本纪》：“二年七月，怀孟、大名、河间旱。九月，
河间之莫州、献州旱。是年，太原、开元、河南芍陂旱，蠲
其田租。”　按《五行志》：“二年八月，大名、开州、怀孟、武陟
县、河间肃宁旱。九月，莫州、献州旱。十月，化州旱。十二
月，辽东、开元二路旱。”

### 大德元年旱

按《元史成宗本纪》，“大德元年三月，道州旱，发粟赈之。
六月，河间、大名路旱。七月，怀州武陟县旱。八月丁巳，
扬州、淮安、宁海州旱，真定、顺德、河间旱。九月丙寅，诏
恤诸郡水旱疾疫之家。”谕中书省，“卫辉路旱，镇江之
丹阳、金坛旱，并以粮给之。十月，历阳、合肥、梁县及安
丰之蒙城、霍丘，自春及秋不雨，并赈之。十一月，常州”
路及宜兴州旱，并赈之。是岁，济南及金、复州水旱，顺
德、河间、大名、平阳旱。　按《五行志》，大德元年六月，汴
梁南阳大旱，民鬻子女。九月，镇江丹阳、金坛二县旱。
十二月，平阳曲沃县旱。

大德二年，旱。

按《元史成宗本纪》，“二年春正月壬辰，诏以水旱减郡
县田租十分之三，伤甚者尽免之。二月丙子，浙西嘉
兴、江阴、江东建康、溧阳、池州水旱。并赈恤之。五月，平
滦路旱。发米五百石，减其直赈之。卫辉、顺德旱，免其
田租一年十二月，扬州、淮安两路旱蝗。以粮十万石
赈之。”　按《五行志》，二年五月，卫辉、顺德、平滦等路旱，
大德三年，旱。

按《元史成宗本纪》，“三年五月，鄂、岳、汉阳、兴国、常、澧、潭、
衡、辰、沅、宝庆、常宁、桂阳、茶陵旱，免其酒课、夏税。江陵
路旱，弛湖泊之禁，仍并以粮赈之。九月，扬州、淮安旱，
免其田租。十月，淮安、江陵、沔阳、扬、庐、随、黄旱，免其田
租。”“十二月，甘肃亦集乃路屯田旱，并赈以粮。”　按《五
行志》：“三年五月，荆湖诸郡及桂阳、宝应、兴国三路旱，
大”德四年，旱。

按《元史成宗本纪》：“四年三月乙未，宁国、太平两路旱，
以粮二万石赈之。五月，扬州、南阳、顺德、东昌、归德、济
宁、徐、濠、芍陂旱。八月甲子，大名之白马县旱。十一月
壬寅，真定路之平棘县旱。”

大德五年，旱。

按《元史成宗本纪》，“五年六月，汴梁、南阳、卫辉、大名、濮
州旱。九月丙辰，江陵、常德、沣州皆旱，并免其门摊酒
醋课。是岁，汴梁之封丘、武阳、兰阳、中牟、延津，河南渑
池，蕲州之蕲春、广济，蕲水旱。”

大德六年，旱。

按《元史成宗本纪》：“六年正月，陕西旱，禁民酿酒。三月
丁酉，以旱溢为灾，诏赦天下。大都、平滦被灾尤甚，免

办门摊课程，并蠲免之。”

大德八年，旱。

按《元史成宗本纪》：“八年六月，扶风、岐山、宝鸡诸县旱。”

按：《五行志》：“八年六月，凤翔、扶风、岐山、宝鸡三县旱。”

大德九年，旱。

按《元史成宗本纪》，“九年五月，大都旱，遣使持香祷雨。
以陕西渭南栎阳诸县去岁旱，蠲其田租。”道州旱。六
月甲午，凤翔扶风旱。八月，象州、融州、柳州旱。　按《五
行志》：九年七月，晋州饶阳县、汉阳汉川县旱。八月，象
州、融州、柳州属县旱。

大德十年，旱。

按《元史成宗本纪》。“十年五月辛未。大都旱。遣使持香
祷雨。”　按《五行志》。十年五月，“京畿旱。安西春夏大旱。
二麦枯死。”

### 武宗至大元年旱

按《元史武宗本纪》：“至大元年二月癸巳，汝宁、归德二
路旱，民饥，给钞万锭赈之。五月，渭源县旱饥，给粮一
月。”

至大三年，旱。

按《元史武宗本纪》。“三年六月。威州洺水、肥乡、鸡泽等
县旱。七月壬寅。磁州、威州诸县旱蝗。十月山东徐邳
等处水旱。以御史台没入赃钞四千馀锭赈之。”　按
《五行志》。“至大三年夏。广平亢旱。”

至大四年，仁宗即位，旱。

按《元史仁宗本纪》：“四年三月庚寅即位，六月己巳，河
间、陕西诸县，水旱伤稼，命有司赈之，仍免其租。”

### 仁宗皇庆元年旱

按《元史仁宗本纪》，“皇庆元年八月，滨州旱，民饥，出利
津仓米二万石减价赈籴。”　按《五行志》：“皇庆元年六
月，滨、棣、德三州及蒲台、阳信等县旱，冬无雪，诏祷岳
渎。”

皇庆二年，旱。

按《元史仁宗本纪》：二年二月壬子，秃忽鲁言，“臣等职
专燮理，去秋至春亢旱，民间乏食，而又陨霜雨沙，天
文示变，皆由不能宣上恩泽，致兹灾异。乞黜臣等以
当天心。”帝曰：“事岂关汝辈耶？其勿复言。”丙辰，以亢旱
既久，帝于宫中焚香默祷，遣官分祷诸祠，甘雨大注。
诏敦谕劝课农桑。九月，京师大旱，帝问弭灾之道，翰
林学士程钜夫举汤祷桑林事。帝奖谕之。十二月甲
申。京师以久旱。民多疾疫。帝曰：“此皆朕之责也。赤子
何罪。”明日大雪　按《五行志》。二年九月京畿大旱。

### 延祐元年旱

按《元史仁宗本纪》。不载　按《五行志》。延祐元年。“大都
檀、蓟等州冬无雪。至春草木枯焦。”

延祐二年，旱。

按《元史仁宗本纪》，“二年正月，御史台臣言，比年地震
水旱，民流盗起，皆风宪顾忌，失于纠察。宰臣燮理有
所未至。或近侍蒙蔽，赏罚失当，或狱有冤滥，赋役繁
重，以致乖和。宜与老成共议所由。诏明言其事当行
者以闻。”六月辛丑，以济宁、益都亢旱，汰省宿卫士刍
粟　按《五行志》，延祐二年春，檀、蓟、濠三州旱。夏，巩昌
兰州旱。

延祐四年，旱。

按《元史仁宗本纪》：四年四月，德安府旱，免屯田租。帝
常夜坐，谓侍臣曰：“雨旸不时，奈何？”萧拜住对曰：“宰相
之过也。”帝曰：“卿不在中书耶？”拜住惶愧。之。帝露香
默祷。既而大雨。左右以雨衣进。帝曰。朕为民祈雨。何
避焉　按《五行志》。四年四月。德安府旱。

延祐五年，旱。

按《元史仁宗本纪》不载。　按《五行志》：“五年七月，真定、
河间、广平、中山大旱。”

延祐七年，英宗即位，旱。

按《元史英宗本纪》。七年三月即位。“四月，左卫屯田旱。
六月丁丑，荆门州旱。九月癸巳，沈阳水旱害稼。”　按
《五行志》。七年六月，黄、蕲二郡及荆门军旱。

### 英宗至治元年旱

按《元史英宗本纪》，“至治元年四月，袁州、建昌旱，民皆
告饥，发米四万八千石赈之。广德路旱，发米九千石
减直赈粜。五月，高邮府旱。六月，临江路旱，免其租。”
按《五行志》：至治元年六月，大同路旱。

至治二年，旱。

按《元史英宗本纪》：“二年二月戊申，顺德路九县水旱。
三月，河间、河南、陕西十二郡春旱，民饥，免其租之半。
四月丙寅，松江府上海县水，仍旱。闰五月乙卯，南康
路旱，免其租。六月戊辰，扬州属县旱，免其租。丁亥，淮
安属县旱，免其租。九月甲子，临安河西县春夏不雨，
种不入土，居民流散，命有司赈给。十一月，岷州旱，赈”
之。十二月辛卯。河南及云南乌蒙等处屯田旱　按
《五行志》。二年十一月岷州旱。

至治三年三月旱。八月，泰定帝即位。十一月旱按《元史英宗本纪》，三年五月戊午，大同路、雁门屯田
路旱损麦　按《泰定帝本纪》，三年八月癸巳即位。十
一月，芍陂屯田旱，赈之　按《五行志》：三年夏，顺德、真
定、冀宁大旱。

### 泰定帝泰定元年旱

按《元史泰定帝本纪》，泰定元年三月“癸丑，临洮、狄道
县，冀宁、石州、离石、宁乡县旱饥，赈米两月。六月己卯，
河间、晋宁、泾州、扬州、寿春等路，湖广、河南诸屯田皆
旱。是岁，两浙及江东诸郡水旱，坏田六万四千三百
馀顷。”　按《五行志》：泰定元年六月，景清、沧、莫等州，临
汾、泾州，灵台、寿春、六合等县旱。九月，建昌郡旱，
泰定二年，旱。

按《元史泰定帝本纪》：二年三月乙亥，荆门州旱。五月
丙子，潭州兴国属县旱。六月丁未，新州路旱。七月壬
申，顺德、汴梁、德安、汝宁诸路旱，免其租。　按《五行志》：
二年五月，潭州茶陵州、兴国永兴县旱。七月，随州、恩
州旱。

泰定三年，旱。

按《元史泰定帝本纪》，三年三月乙巳朔，帝以不雨自
责，命审决重囚。遣使分祀五岳四渎、名山大川及京
城寺观。五月庚午，庐州、郁林州及洪泽屯田旱。六月
戊戌，中书省臣言：“比郡县旱蝗，由臣等不能调燮，故
灾异降戒。今当恐惧儆省，力行善政，亦冀陛下敬慎
修德，悯恤生民。”帝嘉纳之。己亥，峡州旱，大宁、庐州德
“安、梧州、中庆诸路属县水旱，并蠲其租。”七月庚申，大
名、永平、奉元诸路属县旱。九月戊辰，南恩州旱，民饥，
赈之。十一月庚子，怀庆修武县旱，免其租。己巳，沔阳
府旱，免其税。壬午，敕以来年元夕构灯山于内廷，御
史赵师鲁以水旱请罢其事，从之。　按《五行志》：“三年
夏，燕南、河南州县十有四亢旸不雨。七”月，关中旱。
泰定四年，旱。

按《元史泰定帝本纪》，“四年五月，大都南阳、汝宁、庐州
等路属县旱。六月乙未，汝宁府旱。七月，延安属县旱，
免其租税。八月，真定、晋宁、延安、河南等路屯田旱。十
月壬戌，龙兴路属县旱，免其租。十一月辛卯，永平路
水旱，民饥，蠲其赋。十二月丙辰，大都、保定、真定、东平、
济南、怀庆诸路旱，免田租之半。”是岁，汴梁、延安、汝宁、
峡州旱　按《五行志》，四年二月奉元醴泉顺德唐山
邠州淳化等县旱。六月潞、霍、绥德三州旱。八月藤州
旱。

### 致和元年旱文宗即位改元天历大旱

按《元史泰定帝本纪》，致和元年五月，泾州灵台县旱。
六月，江陵路属县旱。　按《文宗本纪》，“自泰定二年至
是岁不雨，大饥，民相食。”　按《五行志》，致和元年二月，
广平、彰德等郡旱。天历元年八月，陕西大旱，人相食。

### 文宗天历二年旱

按《元史明宗本纪》：“天历二年五月，西木邻等四十三
驿旱灾，命中书以粮赈之，计八千二百石。马札罕部
落旱民五万五千四百口不能自存，敕河东宣慰司
赈粮两月，六月次忽秃之地。铁木儿补化以久旱启
于皇太子，辞相位，乞更选贤德，委以燮理。皇太子遣
使以闻，帝谕阔儿吉思等曰：‘修德应天，乃君臣当为
之事，铁木儿补化所言良是。天明可畏，朕未尝斯须
忘于怀也。皇太子来会，当与共图，其可以泽民利物
者行之。卿等其以朕意谕群臣’。”　按《文宗本纪》，二年
三月壬申，以去冬无雪，今春不雨，命中书及百司官
分祷山川群祀。四月戊戌，以陕西久旱，遣使祷西岳、
西镇诸祠。河南廉访司言：“河南府路以兵旱民饥食
人肉，事觉者五十一人，饿死者千九百五十人，饥者
二万七千四百馀人。乞弛山林川泽之禁，听民采食。”
诸王忽剌答儿言：黄河以西所部旱蝗，凡千五百户。
命赈粮两月。六月，铁木儿补化以旱乞避宰相位，有
旨谕之曰：“皇帝远居沙漠，未能即至京师，是以勉摄
大位。今亢阳为灾，皆予阙失所致。汝其勉修厥职，祗
修实政，可以上答天变。”仍命驰奏于行在。九月，史惟
良上疏言：“今天下郡邑被灾者众，国家经费若此之
繁，帑藏空虚，生民凋瘵，此政更新百废之时。宜遵世
祖成宪，汰冗滥蚕食之人，罢土木不急之役，事有不
便者，咸厘正之。如此则天灾可弭，祯祥可致。不然，将
恐因循苟且，其弊渐深，治乱之由，自此而分矣。”帝嘉
纳之。丙子，以卫辉路旱，罢苏门岁输米二千石。十月，
湖广常德、武昌、澧州诸路旱饥，出官粟赈粜之。十一
月戊午，寇州旱。甲子，庐州旱饥，发粮五千石赈之。江
西龙兴、南康、抚、瑞、袁、吉诸路旱。十二月甲午，冀宁路
旱饥，赈粮二千九百石。癸卯，蕲州路夏秋旱饥，赈米
五千石。壬子，黄州路及恩州旱，并免其租。　按《五行
志》，夏，真定、河间、大名、广平等四州四十一县旱，峡州
二县旱。八月，浙西湖州，江东池州、饶州旱。十二月，冀
宁路旱。

按《通鉴》：天历二年，以张养浩为西台御史丞，时关中
大旱，民相食。既闻命，即登车就道，遇饥者赈之，死者瘗之。经华山，祷雨岳祠，泣拜不能起，天忽阴翳，一雨
三日。及到官，复祷于社坛，大雨如注，水三尺乃止，禾
黍自生，秦民大喜。时斗米十三缗，又率富商出粟，及
奏行纳粟补官之令，闻民有杀子以啖母者，为之大
恸，出私钱济之，且命出其肉遍示阖府官属，责其不
能赈贷。

### 至顺元年旱

按《元史文宗本纪》，“至顺元年，开元、大同、真定、冀宁、广
平诸路及忠翊侍卫、左右屯田，自夏至于七月不雨。
九月，铁里干、木邻等三十二驿，自夏秋不雨，牧畜多
死，民大饥。诏命岭北行省人赈粮二石”　按《五行志》：
“至顺元年七月，肇州、兴州、东胜州及榆次、滏阳等十
三县旱。”

至顺二年，旱。

按《元史文宗本纪》，二年夏四月壬申，晋宁、冀宁、大同、
河间诸路属县，皆以旱不能种告饥。六月，晋宁、亦集
乃二路旱。八月，景州自六月至是月不雨，金州及西
和州频年旱灾，民饥，赈以陕西盐课钞五千锭。是岁，
冀宁、河南二路旱，大饥　按《五行志》：二年，霍、隰、石三
州，阜城、平地二县旱。

至顺三年，旱。

按《元史宁宗本纪》：“三年八月，文宗崩。是月，冀宁路之
阳曲、河曲二县及荆门州旱。九月，河南府之洛阳县
旱。”

至顺四年，旱。

按《元史顺帝本纪》：“至顺四年六月己巳，顺帝即位，是
月，两淮旱。”

### 顺帝元统元年旱

按《元史顺帝本纪》。“六月两淮旱。民大饥。十一月，江浙
旱饥。发义仓粮。募富人入粟以赈之”　按《五行志》。“元
统元年夏，绍兴旱。自四月不雨至于七月。淮东淮西
皆旱。”

元统二年，旱。

按《元史顺帝本纪》。“二年二月癸未。安丰路旱饥。敕有
司赈粜麦万六千七百石。”三月庚子，杭州、镇江、嘉兴、
常州、松江、江阴水旱。湖广旱。自是不雨至于八月四
月。成州旱饥。诏出库钞及发常平仓米赈之。河南旱。
自是月不雨至于八月六月。大宁、广宁、辽阳、开元、沈
阳、懿州水旱。八月，南康路诸县旱蝗。　按《五行志》：二
年“三月，湖广旱，自是月不雨至于八月。四月，河南旱，
自是月不雨至于八月秋，南康旱。”

### 至元元年旱

按《元史顺帝本纪》。至元元年三月。“益都路沂水、日照、
蒙阴、莒县旱饥。赈米一万石。四月，河南旱。赈恤芍陂
屯军粮两月”　按《五行志》。至元元年夏。河南及邵武
大旱。

至元二年，旱。

按《元史顺帝本纪》，“二年三月，陕西暴风旱，无麦。五月，
婺州不雨，至于六月。是岁，江浙旱，自春至于八月不
雨，民大饥。”　按《五行志》：二年，蕲州、黄州，浙东衢州、婺
州、绍兴，江东信州，江西瑞州等路及陕西皆旱。是年
四月，黄州黄冈县周氏妇产一男即死，狗头人身，咸
以为旱魃云。

至元六年，旱。

按《元史顺帝本纪》。不载　按《五行志》，“六年夏，广东南
雄路旱。自二月不雨至于五月，种不入土。”

### 至正二年旱

按《元史顺帝本纪》，不载。　按《五行志》，“至正二年，彰德、
大同二郡及冀宁、平晋、榆次、徐沟县，汾州孝义县、沂
州皆大旱，自春至秋不雨，人有相食者。秋，卫辉大旱。”

按《王思诚传》：“思诚，至正二年拜监察御史，上疏言” ：

“京畿去年秋不雨，冬无雪。方春首月蝗生，黄河水溢。”
盖不雨者阳之亢，水涌者阴之盛也。尝闻一妇衔冤，
三年大旱。往岁伯颜专擅威福，仇杀不辜，郯王之狱，
燕铁木儿宗党，死者，不可胜数。非直一妇之冤而已，
岂不感伤和气耶！宜雪其罪，敕有司祷百神，陈牲币，
祭河伯，发卒塞其缺。被灾之家，死者给葬具，庶几可
“以召阴阳之和。消水旱之变。”此应天以实不以文也。
至正三年旱。

按《元史顺帝本纪》：“三年七月，兴国路大旱。”

至正四年，旱。

按《元史顺帝本纪》不载　按《五行志》，“四年，福州大旱。
自三月不雨至于八月，兴化、邵武、镇江及湖南之桂
阳皆旱。”

至正五年，旱。

按《元史顺帝本纪》。不载。　按《五行志》。五年曹州禹城
县大旱。夏，胶州高密县旱。

至正六年，旱。

按《元史顺帝本纪》。不载。　按《五行志》，“六年，镇江及庆
元奉化州旱。”

至正七年旱按《元史顺帝本纪》。七年四月，河东大旱。民多饥死。遣
使赈之。十一月迤北荒旱缺食。遣使赈济驿户。十二
月丙子。以连年水旱。民多失业。选台阁名臣二十六
人出为郡守县令。仍许民间利害实封呈省　按《五
行志》，七年怀庆、卫辉、河东及凤翔之岐山，汴梁之祥
符、河南之孟津，皆大旱。

至正八年，旱。

按《元史顺帝本纪》。“八年四月辛未。河间等路。以连年
河决。水旱相仍。户口消耗。乞减盐额。”诏从之。五月丁
巳。四川旱饥禁酒　按《五行志》。八年三月。益都临淄
县大旱。五月四川旱。

至正十年，旱。

按《元史顺帝本纪》。不载　按《五行志》。十年夏秋。彰德
旱。

至正十一年，旱。

按《元史顺帝本纪》。不载。　按《五行志》。十一年。镇江旱。
至正十二年旱。

按《元史顺帝本纪》。不载　按《五行志》。“十二年。蕲州、黄
州大旱。人相食。”浙东绍兴旱。台州自四月不雨。至于
七月。

至正十三年，旱。

按《元史顺帝本纪》：“十三年，京师自六月不雨，至于八
月。”　按《五行志》：“十三年，蕲州、黄州及浙东庆元、衢州、
婺州，江东饶州，江西龙兴、瑞州、建昌、吉安，广东南雄，
湖南永州、桂阳皆大旱。”

至正十四年，旱。

按《元史顺帝本纪》不载。　按《五行志》：“十四年，怀庆河
内县，孟州汴梁祥符县，福建泉州，湖南永州，宝庆、广
西梧州皆大旱，祥符旱魃再见，泉州种不入，土人相
食。”

至正十五年，旱。

按《元史顺帝本纪》。不载。　按《五行志》。“十五年，卫辉大
旱。”

至正十六年，旱。

按《元史顺帝本纪》。不载。　按《五行志》，十六年，婺州、处
州皆大旱。

至正十八年，旱。

按《元史顺帝本纪》不载　按《五行志》：“十八年春，蓟州
旱，莒州、滨州般阳滋川县，霍川，鄜州凤翔岐山县春
夏皆大旱。莒州家人自相食，岐山人相食。”

至正十九年，旱。

按《元史顺帝本纪》。不载。　按《五行志》。十九年，晋宁、凤
翔、广西梧州、象州皆大旱。

至正二十年，大旱。

按《元史顺帝本纪》。不载　按《五行志》。二十年。通州旱。
汾州介休县自四月至秋不雨。广西宾州大旱。自闰
五月不雨至于八月。

至正二十二年，大旱。

按《元史顺帝本纪》。不载　按《五行志》。二十二年，“河南
洛阳、孟津、偃师三县大旱，人相食。”

至正二十三年，大旱。

按《元史顺帝本纪》。不载。　按《五行志》。二十三年，“山东
济南、广西贺州皆大旱。”